באיזו עוצמה הפיקסלים נטענים רוב הזמן?
ב-13W
אחד הפיצ'רים השקטים יחסית שגוגל הוסיפה לפיקסלים החדשים הוא התמיכה בתקן Power Delivery PPS שמאפשר טעינה מהירה של עד 30W. וכן, בגוגל טענו שאפשר לקבל 50% סוללה בכ-30 דקות של טעינה, אבל מי שחיכה לטעינה מלאה גילה שהוא יצטרך לחכות הרבה יותר זמן מזה. ב-Android Authority בדקו את מהירויות הטעינה עם המטען הרשמי החדש של גוגל שתומך ב-30W וגילו שהפיקסלים נטענים בעוצמה מקסימלית של 23W, ולרוב בכלל עושים זאת ב-13W, מה שמתבטא בזמן טעינה של כמעט שעתיים. רחוק מאוד מהציפייה של חלק מהמשתמשים, שכנראה חשבו שאם גוגל השיקה מטען 30W שמיועד לפיקסל החדש, הפיקסל החדש גם ינצל את קצבי הטעינה הללו.
רוב הזמן הפיקסלים נטענים בעוצמה של 13W.